Ego Hato, Dei miseratione Trecensis episcopus, notum fieri volo, tam præsentibus quam futuris, quod Dudo de Sancto-Memorio, laudante Petro filio suo, donat Deo et Beatæ-Mariæ de Deiloco usuarium in omnibus nemoribus suis de Chenigeio ad omnes usus fratrum ibidem Deo servientium, videlicet ad edificia, ad ignem, ad pastus porcorum ceterorumque animalium, excepta extirpatione in culturam agrorum. Item, Iterius, canonicus, et capitulum canonicorum de Villamauri, donant eisdem fratribus terram suam de Moriaco et Aurea-Valle, sub annuo censu quatuor sextariorum annonæ; duorum siliginis et duorum ordei. Et ut hec omnia in perpetuum firma teneantur, impressione nostri sigilli firmare curamus. Hujus rei testes sunt: Manasses de Villamauri; Manasses de Rumiliaco; Odo Senonensis et Gibuinus, archidiaconi; Willelmus, abbas Sancti-Martini; Iterius de Villamauri; Joiffridus et Milo de Canlodio, clerici; Valcherius de Mairiaco; Milo de Curtenou; Ulricus de Fonvain; Iterius Venator, et Richerius Vitulus, milites. Actum Trecas, anno ab Incarnatione Domini Mº Cº XLº Vº; Ludovico regnante in Francia.